**Јавни позив**

**за пријављивање кандидата за инструкторе**

Републички завод за статистику упућује јавни позив свим заитересованим кандидатима да се у периоду од **24. јуна** (од 9.00 часова) до **3. јула 2022. године** (до 20.00 часова) пријаве за посао **инструктора** за потребе спровођења **Пописа становништва, домаћинстава и станова 2022**.

Заинтересовани кандидати се могу пријавити исључиво попуњавањем **електронске пријаве** на на веб-сајтовима Републичког завода за статистику [www.stat.gov.rs](http://www.stat.gov.rs) и [popis2022.stat.gov.rs](http://www.popis2022.stat.gov.rs).

**Задаци инструктора**

Инструктори имају обавезу да присуствују петодневној обуци, савладају методологију Пописа и рад у апликацијама за прикупљање података и мониторинг, спроведу петодневну обуку кандидата за пописиваче, и да на територији за коју су задужени прате ток пописивања, контролишу рад пописивача који су им додељени, дају им потребна упутства и помажу им у раду и решавању спорних ситуација током пописивања. Један инструктор је, у просеку, задужен за мониторинг рада седам пописивача.

**Период ангажовања**

од 23. августа до 31. октобра 2022. године

Напомена: у време обуке кандидата за пописиваче, припреме за рад на терену и током теренске реализације Пописа, прерасподела радног времена врши се у складу са Планом активности и може укључивати и рад викендом.

**Општи услови које кандидат треба да испуни:**

* држављанство Републике Србије;
* пребивалиште или пријављено боравиште у Републици Србији;
* најмање 18 година старости у тренутку попуњавања пријаве;
* стечено најмање четворогодишње средње образовање;
* да није осуђиван на казну затвора од најмање шест месеци, да против кандидата није покренута истрага и да се против кандидата не води кривични поступак.

**Посебни услови које кандидат треба да испуни:**

* познавање рада на рачунару (MS Office, интернет) – предвиђено је тестирање кандидата;
* могућност коришћења сопственог рачунара и приступ интернету током периода ангажовања.

Са изабраним кандидатима закључује се:

* **Уговор о привременим и повременим пословима** (незапослена лица, запослена лица са непуним радним временом, старосни пензионери) или
* **Уговор о допунском раду** (лица запослена са пуним радним временом код другог послодавца, односно чији послодавац није Република Србија)

**ВАЖНА НАПОМЕНА:** Завод није одговоран за евентуални губитак права радно ангажованог лица до ког може доћи услед промене његовог радноправног статуса и остваривања накнаде за рад (нпр: обустављање исплате породичне пензије, накнаде за случај незапослености и сл.).